Windows 2000

Windows 2000, (2000-2010) (nome prèłiminar Windows NT 5.0, numaro versìon 5.0.2195), xe on sistema operativo co interfaçia grafèga a 32 bit, rilasà el 17 febraro 2000 da MicrosoftGates Ushers in Next Generation of PC Computing With Launch of Windows 2000 cofà sucesòr de Windows NT 4.0.
A pari del so predeçesor, Windows 2000 xe pensà par esare uxà in anbito profèsiònałe e cofà server, graxie ałe elèvae prestaxioni, stabiłità e sicurèxa. Ł'edixion Professional xe destinà a CAD, grafèga, calcoło matematego e come workstation personałe in anbito axiendałe. Son inoltre stae comerçałixae łe edixioni Server, Advanced Server e Datacenter Server.
Sucèsivàmènte son stae rilasae do versioni a 64 bit par i novi proçesòri Intel Itanium e Itanium 2 in te' 2001 (Advanced Server Limited Edition e Datacenter Server Limited Edition).

 Caratèristìche prinçipałi 
Windows 2000 xe çertamènte on gran paso avanti rispeto ała version preçedènte. Xe dotà de n'interfaçia utènte rinovada e de on gran numaro de inovaxioni tecnołoxighe, intrà łe cuałi łe pì significatìve son:
 Active Directory - evołuxion del sistèma a domini de Windows NT, permète ła xestion e l'aministraxion de reti axiendałi anca de granda dimènsioni in maniera çentrałixà
 Xestion dei file system - son stai intròdoti na nova version de NTFS, el Distributed File System (che parmete de costruir na vixion conplèsiva e jerarchega de n'insieme de file server so na rete) e l'EFS (Encrypting File System) che parmete de çifrar i file a liveło de file system (ma de cui ła NSA potrèbe catar łe ciavi, secòndo sto stùdio )
 Plug and play - Windows 2000 xe'l primo sistema operativo so kernel NT che supòrta ło stàndar Plug and play che parmete ła configùraxion automatega del'hardware
 Supporto energetico' - graxie ałe funxioni APM de xestion e rispàrmio enerxetico, parmete l'uxo axevołe soi sistemi portàtiłi
 Universal Serial Bus - supòrta łe perifèrighe USB e l'Hot swap
 Multimedialità - supòrta DirectX, i novi driver WDM (Windows Driver Model) e łe perifèrighe moltimediałi
 Background Intelligent Transfer System'' (BITS) - parmete de scaricar da ła rete in modo intełixente rixòrse utiłixae par ajornar el sistema operativo.

 El tramònto de Windows 2000 
Dal 30 zugno 2005 el supòrto par Windows 2000 xe pasà da ła fase prinçipałe a cheła estèsa: ciò signifegà che Microsoft rilasa par Windows 2000 soło i ajornàmenti de sicurexa critiçi, mentre el supòrto par toti i novi prodòti Microsoft, tra cui łe nove versioni de programi cofà Internet Explorer o Windows Media Player, Ceza par sto sistema operativo. El 13 lujo 2010, Microsoft gà definitivàmènte sarà ogni supòrto par sto sistema operativo, invitando toti i utènti de Windows 2000 a migrar a ona version de Windows pì reçente, cofà Windows XP SP3, Windows Vista o Windows 7Microsoft termina el supòrto par Windows 2000 e Windows XP SP2 • Dinox PC .

 Notaxion 

 Varda anca 
 Windows 98
 Windows Me
 Windows XP
 Windows Server 2003
 Microsoft Windows

Categoria:Sistemi operadivi Microsoft